ദൃശ്യ വിസ്മയമൊരുക്കി ഗ്ലോബല് വില്ലേജ് തുറന്നു ദുബായ് : വര്ണ വിസ്മയമൊരുക്കി പുതുമകളോടെ ഗ്ലോബല് വില്ലേജ് തുറന്നു. ഇന്ത്യയുടെയടക്കം 26 പവിലിയനുകളാണുള്ളത്.ഇതാദ്യമായി ഇറാഖും പവിലിയന് ക്രമീകരിച്ചു . വിവിധ രാജ്യങ്ങളിലെ 80 സംസ്കാരങ്ങള് പ്രതിഫലിക്കുന്ന കാഴ്ചകളാണ് സന്ദര്ശകരെ കാത്തിരിക്കുന്നത്. ഓരോ രാജ്യവും പുതുമയൊരുക്കി കരകൗശല വസ്തുക്കളും ഭക്ഷണവും കലാ പ്രകടനവുമെല്ലാം ഉണ്ടാകും. കൂടുതല് ഹരിതമേഖലകളും ഇരിപ്പിടങ്ങളും സജ്ജമാക്കിയതായി സീനിയര് മാനേജര് മുഹമ്മദ് ഇഷാഖ് വ്യക്തമാക്കി . അതെ സമയം ഗ്ലോബല് വില്ലേജിലേക്ക് 4 ബസ് സര്വീസുകള് ആര്ടിഎ ആരംഭിച്ചു. റാഷിദിയ സ്റ്റേഷന് റൂട്ട് 102, യൂണിയന് സ്ക്വയര് റൂട്ട് 103, ഗുബൈബ ബസ് സ്റ്റേഷന് റൂട്ട് 104, മാള് ഓഫ് ദി എമിറേറ്റ്സ് റൂട്ട് 106 എന്നിവിടങ്ങളില് നിന്നുള്ള ബസുകളില് 10 ദിര്ഹമാണ് നിരക്ക്. ഇതിനു പുറമേ ഗ്ലോബല് വില്ലേജില് നിന്ന് എക്സ്പോയിലേക്കും തിരികെയും സൗജന്യ ബസ് റൂട്ട് 294 സര്വീസുണ്ട്The post ദൃശ്യ വിസ്മയമൊരുക്കി ഗ്ലോബല് വില്ലേജ് തുറന്നു first appeared on MalayalamExpressOnline.